NaiveNeuron/SloPal huggingface dataset:
P. Hrušovský, predseda NR SR: (2003-06-26):
Preto odporúčam, aby sme pokračovali o 11.00 hodine. Takáto je požiadavka všetkých predsedov parlamentných poslaneckých klubov, nielen koalície, aby sme neboli v nejakom podozrení z manipulácie, ale všetkých, vrátane opozičných predsedov poslaneckých klubov. Ďakujem za pochopenie. (Prerušenie rokovania o 10.16 hodine.) (Pokračovanie rokovania o 11.00 hodine.)
Žitňanská, Lucia, poslankyňa NR SR (2015-11-19):
Ďakujem pekne. Všimli ste si, pán minister, že ja som nekritizovala to, že tých zdrojov je viac. Chcela som upozorniť na to, že tak, jak vy ste to pomenovali, roboty ako na kostole, pretože aj systém justície musí byť manažovaný, manažovaný efektívne a práve preto tá otázka, či sudcovia alebo vyšší súdni úradníci súvisí veľmi úzko s tým, čo ste povedali. Sudcovia sú na doživotie,. Vyšší súdni úradníci, tam máme predsa len flexibilnejší priestor. Jednu poznámku musím povedať, pretože často sa hovorí o tom mojom kostlivcovi v podobe sto vyšších súdnych úradníkov. Nehovorí sa o tom, ako to vzniklo. Dohoda o tom, že môžeme prijať sto vyšších súdnych úradníkov vznikla v roku 2011 v situácii, keď možno si spomínate, Súdna rada v tom čase ešte pod vedením Štefana Harabina odmietla predkladať návrhy nových sudcov prezidentovi na vymenovanie, pretože protestovali proti nejakému systému výberových konaní. Čiže vznikli situácie, že na súdoch odchádzali sudcovia, ale skoro rok odmietla Súdna rada posunúť sudcov na vymenovanie prezidentovi. Vyriešili sme to tým, že na tieto podkapacitné súdy sme doložili vyšších súdnych úradníkov. Bolo to v rámci tejto dohody s tým, že ešte dokonca sme si povedali, že uvidíme, ako efektívne budú fungovať tieto súdy, ktoré boli doplnené vyššími súdnymi úradníkmi a či to nemôže byť model. Čiže sme to zobrali a je taký test. Vláda padla a bolo na roku 2012, aby sa teda pomenovalo, že či vyšší súdni úradníci alebo sudcovia. Čiže to bola úloha nie už moja, ale niekoho iného. Ale toto treba vysvetliť, lebo tá situácia... (Prerušenie vystúpenia časomerom.)
Bublavý, Dušan, poslanec NR SR (2012-06-21):
Ďakujem za slovo. Ja sa chcem dotknúť jednej pasáže, kde kolega Osuský spomínal štáty, ktoré tu investovali a majú tu svoje firmy, či už spomínaný U. S. STEEL, Volkswagen, Peugeot. A my sme radi, že máme takéto firmy tu a že naši ľudia, ktorí sú šikovní, svojou šikovnosťou, naozaj, aj lacnou pracovnou silou, to bola pravda. Ale ďalšia pravda, ktorá nebola vypovedaná a ktorú si dovolím povedať, pripomenúť, že tie firmy, ktoré ešte očakávame, aby sem prišli, tak musí byť politická stabilita. A ak nebude u nás politická stabilita, tak tie firmy už do nášho štátu nemusia prísť. A my sa musíme o to snažiť. A ak je nejaká politická stabilita a záruka, tak určite to je strana SMER – sociálna demokracia. A to, že sme my teraz pri vláde, to bolo aj vašou vinou, že ste si rozbili vládu. Ďakujem.
Kuffa, Štefan, poslanec NR SR (2012-12-18):
Ďakujem za slovo. Vidíte, pán minister, nemusíte sa báť o svoju stoličku. Nemusíte sa báť, vidíte ako my si vystačíme opozícia aj sami medzi sebou? Tu keď zostane jeden jediný právnik, ktorý je odborníkom na všetky druhy práva, hádam asi áno, aj na trestné právo, aj obchodné právo, aj rodinné právo, aj neviemaké právo, no tak to je asi ten najväčší odborník, ktorý tu zostal. Zostal, žiaľ, len jediný. Pozrite sa, kde sú predkladatelia tohto návrhu tu? Kde sú? Ani jeden tuná nie je. Jeden, jediný ste, sám ste zostali. Taká je pravda, za chrbtom nevidím kolegov, ale tí sú z vládnej strany, ale z pravice vidím len vás tam a okrem Obyčajných ľudí troch, ktorí sú tu, (Reakcia z pléna.) tak neviem, nevidím ich, nevidím ich tam za sebou, tak nesedia v lavici, stoja tam, čakajú asi kedy toto všetko skončí, tak nech si sadnú tam do toho, ale asi ten stav v súdnictve ich nezaujíma tých kolegov, keď zdrhli preč, odišli, no tak a ja sa pýtam, kde sú? Pán minister, vy vydržíte štyri roky úplne v pohode, pozrite sa, tu to je, tá opozícia nemá výtlak, nemá silu, to sú len naozaj také prázdne reči, to sú len výkriky do tmy, to sú len výkriky do tmy a toto naozaj, no tak tu ste, tak ste si mali sadnúť skôr do tých lavíc, no pozrite sa, chceli ste moju odpoveď, tak tu ju máte, môžete aj nabudúce takisto si zabŕdnuť, môžete si takisto a budem reagovať aj na vás. Ďakujem. No však ja som reagoval na predrečníka a to súvisí s tým. Ďakujem pekne za slovo.
Gál, Gábor, poslanec NR SR (2012-12-17):
Ďakujem za slovo. K meritu veci. Súhlasím s vami, že záchranárov musíme troška dostať na úroveň, aby ich aj osobná integrita, aj to zapálenie pre tú službu bola zabezpečená do tej miery, aby, aby boli chránení, jednak aby sme ich vedeli udržať v tej službe. A druhá vec, pán poslanec, ste ako zlý farár, ktorý karhá v kostole ľudí, že ľudia nechodia do kostola, práve tých, ktorí sú tu! A druhá vec, že karháte sám seba aj vtedy, keď vy tu nie ste. No, vy tiež niekedy sedávate v zasadacej miestnosti. A vtedy voľajako sa do toho mikrofónu nehrniete, lebo nie ste tu. Čiže, takto sa máme.
Antošová, Eva, poslankyňa NR SR (2019-09-11):
Ďakujem pekne za slovo. Poniektorí ma už budú neznášať, ako vidím, prepáčte, naozaj len odpoviem pánovi kolegovi Dostálovi. A som si uvedomila teraz, že koľko je hodín, takže už nebudem otravná s týmto mojím návrhom. Áno, hovorili sme so Združením reštaurácií a hotelov, hovorili sme ale aj s malými podnikateľmi a hovorili sme aj s napríklad, pán Dostál, s ľuďmi, osobne som s nimi hovorila, ktorí boli aj trocha vyľakaní. Veď povedzme si pravdu. Každá úprava v zákone alebo každý zákon, ktorý parlament prijíma, má svojich podporcov a má aj svojich odporcov. A vždy je to na tej, vždy je to na tej miske váh, že čo spraviť a ako viac pomôcť a menej uškodiť. To je teda taká moja filozofia. No a keď hovorím o tých vystrašených, to boli napríklad majitelia fast-foodov, ktorí teraz nevedeli, že čo teraz máme, ako to bude, kde to budeme vešať, ako to budeme oznamovať. Vy ste tu na začiatku neboli, ja som, to vôbec nevadí, ja len teda chcem povedať, že táto úprava, ktorú navrhujeme, sa týka surového mäsa a vyrátala som, vyratúvala som, že z akého mäsa, hej? Napríklad netýka sa to hotdogov, ako párok v rožku, áno? Pretože párok už nie je surové mäso, je to už polotovar alebo surovina, kde vlastne sa tento výrobok skladá z viacerých komponentov a teda už sa neradí medzi, samozrejme, surové mäso a teda nespadá do tohto nášho pozmeňujúceho návrhu a teda tým pádom aj do nariadenia alebo vyhlášky, ktorá príde z ministerstva po schválení teda tejto novely zákona. (Reakcia z pléna.) Nie. Len to, ako som povedala, surové mäso, ktoré potom pripravia v reštaurácii, v zariadeniach, v školských jedálňach, jednoducho v zariadeniach, kde sa stravujeme bežne, a pripravia z neho pokrm, ktorý teda dostanete vy už v upravenom stave na tanieri, aby ste vedeli, z čoho sa, odkiaľ bolo dovezené, odkiaľ bolo toto mäso bolo dovezené, tak teda si predstavujeme, že by zákazník bol informovaný skôr, ako si sadne za ten stôl, objedná si nejaké, nejakú minerálku a čaká na ten obed. Takže to som chcela povedať, ďakujem pekne.
P. Hrušovský, predseda NR SR: (2003-09-10):
Nech sa páči, pán poslanec Murgaš. M. Murgaš, poslanec: Vážené kolegyne, kolegovia, chcel by som reagovať na tú časť vystúpenia pána poslanca Čaploviča, kde hovoril o rozdieloch v kvalite absolventov stredných škôl. Žiaľ, musím naozaj veľmi otvorene konštatovať, či sa na mňa kolegovia z koalície budú hnevať, alebo nie, ale poznatky slovenských vysokých škôl jednoznačne hovoria o tom, že v posledných rokoch dochádza k dramatickému poklesu úrovne absolventov stredných škôl. A poviem aj to, potvrdím aj to, najhoršie sú na tom absolventi neštátnych stredných škôl. Ďakujem.
Paška, Pavol, predseda NR SR (2014-03-20):
Pán predseda výboru Raši.
Kyselica, Lukáš, poslanec NR SR (2021-01-29):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona Národnej rady v prvom čítaní.
P. Hrušovský, predseda NR SR: (2003-07-04):
(Hlasovanie.) 133 prítomných, 53 za návrh, 65 proti, 15 sa zdržalo. Návrh sme neschválili.
Laurenčík, Milan, podpredseda NR SR (2021-11-12):
Prosím, prezentujme sa a hlasujme o tom, že návrh posunieme do druhého čítania. (Hlasovanie.) Prítomných 118, za 76, proti 34, zdržalo sa 7, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom, o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
Laššáková, Jana, podpredsedníčka NR SR (2014-01-28):
To znamená, že prerušíme zatiaľ a po hlasovaní budete pokračovať, áno?
Kollár, Boris, poslanec NR SR (2017-03-23):
Ďakujem pekne pani poslankyni. Súhlasíme, že je nelogické, aby si podnikatelia mali ešte dávať rozbory pitnej vody, ktorá má byť logicky kontrolovaná už u odberateľa pitnej vody. Musím upozorniť, že za desať rokov vlády SMER-u ste podobnými nezmyslami značne skomplikovali život podnikateľom, zahrnuli ste ich množstvami nezmyselných povinností i dodatočných daní a svojou politikou voči podnikateľom ste na Slovensku urobili pre podnikateľov prostredie rovnajúce sa prechádzkou Danteho peklom. Spamätajte sa, prosím. A upravte, pán minister, aj tento bod. Inak, mimochodom, tento návrh zákona vašeho chceme podporiť, ale bude dobré, keď naozaj niektoré momenty odtiaľ vypadnú von. Ďakujem.
Kéry, Marián, poslanec NR SR (2024-02-08):
Ďakujem za slovo. Na úvod chcem povedať, že mi je veľmi ľúto, že tak vysokoodborná téma, akou je Trestný zákon, je v treťom čítaní takto devalvovaná a že absolútne prevládli škodlivé emócie. 	Chcem sa poďakovať, pán poslanec Gašpar, že tvoje vystúpenie bolo naozaj vecné, jasné a faktografické, ale je naozaj veľmi náročné vysvetľovať zmeny v Trestnom zákone poslancom, ktorí nechápu, aký je rozdiel medzi trestnou sadzbou a lehotou premlčania. Ďalej chcem povedať, že som veľmi rád, že si sa venoval tej citlivej téme, ktorou naozaj znásilnenie je a že si vysvetlil všetkým, aj tým, ktorí počúvajú tieto vystúpenia, že premlčacia lehota desať rokov na znásilnenie a sexuálne útoky sa netýka maloletých osôb, ale že tam je pätnásťročná premlčacia lehota, ktorá začne plynúť až vtedy, keď obeť znásilnenia a sexuálneho útoku sa dožíva osemnásteho veku života. A nezaznela tu jedna vec. Do roku 2005 sme na Slovensku mali v Trestnom zákone desaťročnú premlčaciu lehotu. Tak sa, prosím, opýtaj kolegov z opozície, že tou istou optikou, ako teraz nazerajú na nás, či nazerajú aj na vládu Mikuláša Dzurindu a Ivety Radičovej a že či si myslia, že tieto vlády chránili násilníkov, pretože to je absurdná optika. A prosím ťa, upozorni poslancov, ktorí nevedia, že keď orgány činné v trestnom konaní raz začnú riešiť nejakú vec, tak už sa nejedná o premlčanie a že nedochádza k zániku trestnosti. Veľmi ma mrzí, že napríklad pán poslanec Dostál toto uviedol ako príklad. Ďakujem. (Potlesk.)
Vitteková, Anna, poslankyňa NR SR (2012-12-18):
No, ja by som len na pána poslanca Gála reagovala. Opísali ste justíciu neskutočne čierno. Len by som sa chcela vás opýtať, pán poslanec, či si nenasypete trochu popola na hlavu a nepoviete, akým spôsobom sa na tomto stave justície podieľajú aj vaši kolegovia z advokácie.
Bugár, Béla, podpredseda NR SR (2018-12-13):
Takže, vážené panie poslankyne, aby sme to ukončili pozitívne, tak ešte raz všetko dobré, požehnané sviatky a, samozrejme, v novom roku hlavne zdravie, snáď ostatné už príde. Takže končím 39. schôdzu a ďakujem vám pekne. (Potlesk.) (Rokovanie 39. schôdze NR SR sa skončilo o 12.58 hodine.)
Krajniak, Milan, minister práce, sociálnych vecí a rodiny SR (2020-11-26):
Uvažovali sme o tom, pán poslanec, neustále, ako tú pomoc nastaviť, prípadne prehodnotiť, ktoré kritéria uvoľniť, ktoré sprísniť. Úplne od začiatku vracali sme sa k tomu prakticky z týždňa na týždeň. Hovorili sme o tom aj na ekonomickom krízovom štábe, kde sú teda zastúpení zástupcovia aj zamestnávateľov, zamestnancov, ekonomickí analytici a tak ďalej. Po viacerých diskusiách sme ten spôsob, ktorý čiastočne použili v niektorých krajinách, tzv. helicopter money, sme zavrhli s tým, že radšej budeme dávať viacej peňazí adresnejšie, než aby sme to uvoľnili takpovediac celoplošne. Ja by som si predstavoval, samozrejme, a bol by som rád, ale aj ktokoľvek z vlády, keby tá pomoc mohla byť ešte vyššia. Ale myslím si, že, a tie prvé odozvy sú také, že v tejto druhej vlne tú Prvú pomoc plus sa nám podarilo nastaviť na takú úroveň, že by mohla aspoň z toho najhoršieho pomôcť tým podnikateľom to preklenúť. Veľmi častou otázkou, ktorú, ktorú dostávame, je, že či je pomoc pre gastro a pre cestovný ruch dostatočná. Nuž otvorene vám poviem, že v takých problémoch, v akých sa nachádza gastro a cestovný ruch kvôli korone v celej Európe, nielen u nás, tá pomoc nikdy nemôže byť dostatočná, ale to, čo ma teší, a ešte teda aby som to, aby som to aktualizoval, možno ste zachytili, že asi pred dvomi dňami taliansky premiér Conte – a teraz sa k nemu pridala aj nemecká kancelárka Merkelová, vyjadrili takú predstavu, že by mala byť zrušená lyžiarska sezóna v celej Európe dohodou všetkých európskych krajín, keďže minulý rok sa to ukázalo ako veľké epidemiologické riziko, a to bol vlastne štartér tej prvej vlny. Tak napriek týmto proste nepriaznivým správam, to, čo ma teší, je, že Slovenská republika v rámci Európskych krajín je na 3. mieste v tom, že zamestnanosť v gastre a cestovnom ruchu poklesla najmenej v porovnaní so všetkými krajinami Európskej únie. Čiže také krajiny ako Česko, Rakúsko, Maďarsko, Poľsko, to znamená V4, plus v Rakúsku, ale aj Nemecko a ďalšie krajiny, sú na tom výrazne horšie v tom, že o koľko poklesla zamestnanosť v gastre a cestovnom ruchu. Vybral som si iba dve také čísla. Slovensko, tam bol necelých 10 % pokles, čo je významná vec. Naozaj sa to týka tisícov a tisícov ľudí, ktorým sa snažíme pomôcť aspoň zastabilizovať to tými projektami na nové pracovné miesta alebo dotácie pri otvorení novej živnosti, čiže tam sa snažíme nejakým spôsobom to kompenzovať, ale v Česku to bolo mínus 17 %, a dokonca v Rakúsku, ktoré teda je mekka cestovného ruchu, tam nikto nepochybuje, že je to pre nich kľúčové, je to 29 % pokles zamestnanosti v cestovnom ruchu. Nie je dobrá situácia v týchto segmentoch, ale aj v porovnaní s tými ostatnými krajinami Európskej únie naozaj robíme všetko, čo vieme a čo nám možnosti štátneho rozpočtu aspoň z nášho rezortu umožňujú.
Grausová, Natália, poslankyňa NR SR (2019-06-19):
...a ty, pán poslanec, keď slušne, pán poslanec Mazurek keď slušne hovorí, tak ste, pán predseda si vymyslel nejaké vulgarizmy, ktoré tam vôbec neboli. Tak ďakujem ti za tvoj naozaj veľmi dobrý prejav, pán poslanec Mazurek.
R. Rafaj, poslanec: (2008-12-02):
K pani poslankyni Biró. Ja som hovoril, že štvrtá konferencia OSN hovorí o redukcii. A odpovedám aj pánovi poslancovi Lászlóovi Miklósovi. Ja som hovoril o oficiálnych názvoch čiže o endonymách, a nie o oficiálnom jazyku. Takže ja viem, o čom hovorím, možno na rozdiel od vás. A ak máte problém s gramatickými tvarmi, to je otázka gramatiky a štylizácie textu, ale nie podstaty, či je taký alebo onaký názov v takom alebo onakom jazyku. Riešte si gramatiku, ale nie vykopávaním slovenčiny. A pokiaľ som citoval všetky tie zákony domáce aj medzinárodné normy. Jediné, čo mi vychádza summa summarum, musím sa to opýtať: Sú snáď Maďari nad zákonmi?
Glváč, Martin, podpredseda NR SR (2017-10-12):
Nech sa páči, pán minister.
P. Paška, predseda NR SR: (2009-09-16):
(Hlasovanie.) 139 prítomných, 133 za, 6 sa zdržali. Návrh sme schválili.
Kaliňák, Robert, podpredseda vlády a minister vnútra SR (2015-11-24):
Ďakujem pekne. Takže podobne ako v prípade obce Gabčíkovo návrh na vyhlásenie obce Turany za mesto sa predkladá na základe žiadosti obce. Treba povedať, že sa predkladá na základe jednotlivých odporúčaní jednotlivých orgánov štátnej správy, ministerstva dopravy, výstavby a regionálneho rozvoja, Ministerstva hospodárstva Slovenskej republiky, ministerstva kultúry, ministerstva zdravotníctva a ministerstva práce. Podobne ako v predchádzajúcom návrhu skonštatujem, že mestami Slovenskej republiky sú obce, ktoré za mestá vyhlásila Slovenská národná rada alebo Národná rada Slovenskej republiky na návrh vlády Slovenskej republiky alebo ešte v prípade obce podľa osobitného zákona. Z tohto pohľadu treba povedať, že obec Turany má 4 332 obyvateľov a je administratívnym a kultúrnym centrom, zabezpečuje služby aj pre obyvateľov okolitých obcí, je veľmi aktívne, má tam niekoľko ďalších služieb štátu, ktoré poskytuje aj ďalším obciam, má zabezpečené dopravné spojenie s okolitými obcami a v časti územia má mestský charakter zástavby. V minulosti už mala obec Turany udelené mestské výsady. Uvedená obec spĺňa zákonné podmienky vyhlásenia obce za mesto, a preto je možné sa stotožniť so žiadosťou obce. Je príznačné, že podobne, ako som to uviedol pri Gabčíkove, aj obec a budúce mesto Turany má výborne rozvinutú dobrovoľnícku činnosť, najmä na úseku Dobrovoľného hasičského zboru patrí medzi najpočetnejšie a najaktívnejšie v celej Slovenskej republike. Aj preto si myslím, že táto žiadosť je hodná podpory celej snemovne. Ďakujem pekne za podporu tohto návrhu.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 146 prítomných, 67 za návrh, 70 proti, 8 sa zdržalo, 1 nehlasoval. Neschválili sme pozmeňovací návrh pod bodom 2 pána poslanca Čaploviča. Prosím, dajte hlasovať o návrhu pána poslanca Petráka.
Žitňanská, Lucia, podpredsedníčka vlády a ministerka spravodlivosti SR (2017-02-09):
Ďakujem veľmi pekne. Ja si dovolím veľmi krátko odpovedať. Pozrite sa, ja som sa nijako nebránila prísť sem s tým zákonom, pretože je to náš zákon. Áno, pravdepodobne si v ARDAL-e neuvedomili dosah tohto zákona a neavizovali tento problém. My sme si to s ministrom financií vydiskutovali, ale zároveň mám tak dlhoročnú skúsenosť aj s legislatívnym procesom, že ja nechcem hovoriť o niečom takom, ako je zlyhanie alebo niečo podobné, pretože viem, že najmä pri nových veciach a komplikovaných veciach niekedy to uvedomenie si všetkých dopadov proste je zložité a musí prísť vec do praxe, aby naozaj proste niektoré veci vyplávali na povrch. Takže ja to do tejto polohy jednoducho nechcem stavať. Ďakujem.
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, hlasujeme o návrhu. (Hlasovanie.) Prítomných 138 poslancov, za návrh hlasovalo 62, proti 25, zdržalo sa 51. Neschválili sme tento návrh.
Bugár, Béla, podpredseda NR SR (2016-04-21):
Pán poslanec Uhrík.
Glváč, Martin, podpredseda NR SR (2017-06-19):
Ďakujem. S faktickými poznámkami nikto. Pýtam sa, či sa chce niekto prihlásiť do rozpravy ústne. Jeden, dvaja poslanci, ukončujem možnosť prihlásiť sa. Neskoro, pán spravodajca, dvaja. Nech sa páči, pán poslanec Gröhling. A potom pán poslanec Sopko.
Laššáková, Jana, podpredsedníčka NR SR (2013-09-05):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Teraz sa pýtam, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán minister, chcete zaujať stanovisko? Áno, nech sa páči, máte slovo.
Farkašovský, Karol, poslanec NR SR (2019-09-13):
Ďakujem pekne za slovo. Pani kolegyňa, spomínali ste, že diskusia sa má viesť mimo parlamentu na túto tému. Len by som vás chcel upozorniť, že diskusia mimoparlamentná na tému práva na odpoveď beží už desať mesiacov. Ja sám som bol s bývalým kolegom Miroslavom Čížom na prvom okrúhlom stole s profesionálnymi novinármi, teda s profesionálnou verejnosťou, odbornou verejnosťou. Pvýkrát som bol s ním na okrúhlom stole tu v Bratislave v decembri 2018. Odvtedy som sa iba ja sám zúčastnil na siedmich besedách tohto typu jednak s odbornou verejnosťou, jednak s laickou verejnosťou a, samozrejme, aj vo vysokoškolskom prostredí. Právo na opravu máme, ale týka sa skutkových tvrdení. Lenže právo na odpoveď sa dotýka poškodzovania dobrého mena, cti a ľudskej dôstojnosti. Na základe Ústavy Slovenskej republiky sú si všetci občania rovní vrátane politikov aj akýchkoľvek iných profesií. Položili ste si vôbec niekedy otázku a zodpovedali ste na tú otázku, že napríklad v súvislosti s právom na opravu koľkokrát vôbec politici za posledných povedzme 1, 2 alebo 3 roky využili toto právo? Položili ste si otázku, koľkokrát „obmedzovali “ priestor v novinách svojimi vyjadreniami v rámci práva na odpoveď, resp. práva na opravu? Najskôr si treba zrátať tieto veci a potom kritizovať nový návrh práva na odpoveď. Ďakujem pekne,.
P. Paška, predseda NR SR: (2008-05-15):
(Hlasovanie.) 133 prítomných, 76 bolo za, 57 bolo proti. Konštatujem, že sme návrh schválili a nebudeme rokovať o predmetnom návrhu zákona, pokiaľ Ústavný súd nevynesie konečný nález. Budeme teraz pokračovať v rozprave v druhom čítaní o návrhu poslankýň Národnej rady Slovenskej republiky Oľgy Nachtmannovej a Marty Damborskej na vydanie zákona, ktorým sa mení a dopĺňa zákon č. 305/ 2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, je to tlač 570, spoločná správa 570a. Poprosím, pán poslanec Rydlo, do rozpravy? Ešte procedurálny návrh? Nech sa páči.
M. Číž, podpredseda NR SR: (2008-09-04):
Vážené panie poslankyne, vážení páni poslanci, otváram rokovanie 26. schôdze Národnej rady Slovenskej republiky, ktorá bola zvolaná na žiadosť skupiny 30 poslancov Národnej rady. Poprosím vás, aby sme sa pred začatím rokovania prezentovali stlačením hlasovacieho tlačidla. (Hlasovanie.) Konštatujem, že prítomných je 116 poslancov, za 9 poslancov, zdržal sa teda 1 poslanec, nehlasovalo 106 poslancov s tým samozrejme, že zisťovali sme iba prítomnosť poslancov, takže zisťujem, že je prítomných 116 poslancov, teda Národná rada je uznášaniaschopná. Na tejto schôdzi budú overovateľmi poslanci Oľga Nachtmannová a pán poslanec Stanislav Kahanec. Náhradníkmi budú páni poslanci Jozef Líška a pán poslanec Imre Andruskó. O ospravedlnenie svojej neúčasti písomne požiadali títo poslanci: pani poslankyňa Marta Damborská, poslanec Ľuboš Micheľ, poslankyňa Iveta Radičová, poslankyňa Ľubica Rošková a pán poslanec Emil Vestenický. Vážené panie poslankyne, vážení páni poslanci, skôr ako pristúpime k rokovaniu, je potrebné uviesť, že prezident Slovenskej republiky Ivan Gašparovič vymenoval 18. augusta 2008 poslanca Jána Chrbeta do funkcie člena vlády Slovenskej republiky a poveril ho riadením ministerstva životného prostredia. Týmto sa mandát poslanca Chrbeta neuplatňuje. Nastúpenie náhradníka na neuplatňovaný mandát poslanca vykonáme na schôdzi Národnej rady, ktorá sa začne 9. septembra 2008. V rovnaký deň, teda 18. augusta 2008 pán prezident odvolal Zdenku Kramplovú z funkcie členky vlády Slovenskej republiky, poverenej riadením Ministerstva pôdohospodárstva Slovenskej republiky a pani Zdenka Kramplová si uvedeným dňom začala uplatňovať mandát poslankyne Národnej rady. Podľa príslušných ustanovení zákona o voľbách do Národnej rady Slovenskej republiky zanikol mandát poslanca Mariánovi Haľkovi, ktorý bol náhradníkom za neuplatňovaný mandát pani poslankyne Zdenky Kramplovej. Prosím, aby uvedené skutočnosti vzala Národná rada Slovenskej republiky na vedomie. V tejto súvislosti mi dovoľte, aby som na rokovaní Národnej rady privítal nového ministra pôdohospodárstva pána Stanislava Becíka a zaželal mu (potlesk), prirodzene, veľa úspechov v práci a dobrú spoluprácu z parlamentu. Vážené panie poslankyne, vážení páni poslanci, poslanci Národnej rady žiadajú na tejto schôdzi prerokovať návrh skupiny poslancov Národnej rady Slovenskej republiky na vyslovenie nedôvery podpredsedovi vlády Slovenskej republiky Štefanovi Harabinovi, poverenému riadením Ministerstva spravodlivosti Slovenskej republiky . Tento návrh má tlač 760. Tento návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský výbor bol určený ústavnoprávny výbor. Taktiež bol tento návrh zaslaný vláde Slovenskej republiky na zaujatie stanoviska. Teraz mi dovoľte, aby sme pristúpili k samotnému rokovaniu o tomto bode programu. Takže mi dovoľte, aby som požiadal pána poslanca Daniela Lipšica, aby ako poverený člen skupiny poslancov tento návrh uviedol. Pán poslanec Lipšic, máte slovo.
Abrhan, Pavol, poslanec NR SR (2014-12-12):
Ďakujem za všetky faktické poznámky. K pánovi poslancovi Muňkovi, no, ak všetko bolo v poriadku, prečo predseda vlády vyzval pani ministerku Zvolenskú a pani podpredsedníčku Zmajkovičovú, aby odstúpili? Zato mali odstúpiť, že robili všetko v poriadku? A ony akceptovali jeho návrh. Ak teda všetko bolo v poriadku, tak ako vy hovoríte, ale je to vaše videnie. Pán poslanec Bagačka, vy fakt nie ste zvedavý, že peniaze daňových poplatníkov u koho vo vačku skončia? Vás to nezaujíma?! Vás to vôbec nezaujíma. Lebo mňa ako poslanca Národnej rady toto zaujíma a zvlášť, ak ide o čiastku 135 mil. eur, lebo tie sa dajú využiť na omnoho, omnoho účelnejšie veci. Mňa to zajíma. A mňa mrzí, že vás táto koncová adresa, koncoví ľudia, u ktorých vo vačku tieto peniaze končia, že vás to vôbec nezaujíma a ste ochotný brániť svojho ministra za akúkoľvek cenu, nech robí čokoľvek. Nech robí čokoľvek. Toto ma mrzí, v tom som sklamaný z vášho postoja.
Laššáková, Jana, podpredsedníčka NR SR (2013-09-18):
Nech sa páči, pani poslankyňa Gibalová.
Lubyová, Martina, ministerka školstva, vedy, výskumu a športu SR (2017-10-12):
Vážený pán predseda, ďakujem za slovo. Vážený pán poslanec, ďakujem vám za položenú otázku. Dokument Učiace sa Slovensko mi bol predložený 30. septembra 2017 a ide o tzv. autorský dokument. Ja som sa predtým ešte, než mi bol tento dokument predložený, stretla s autormi, so všetkými šiestimi expertami, ktorí ho, ktorí ho vypracovávali, a konzultovala som s nimi, akým spôsobom ho chcú predložiť. Všetci šiesti sa zhodli na tom, že trvajú na tom, že to bude autorský dokument a ako taký bude predložený, s tým, že počas tejto diskusie aj samotní autori súhlasili s tým, že tento dokument, tak ako je napísaný, v širokých rámcoch, nie je prakticky implementovateľný, a že ho bude potrebné ďalej dopracovať do nejakej stručnejšej verzie. Tuná nedošlo úplne k zhode medzi tými jednotlivými autormi, niektorí tvrdili, že by to malo byť dvadsaťstranový dokument, niektorí päťdesiatstranový dokument, ale všeobecná dohoda bola o tom, že ide o autorský dokument, ktorý momentálne implementovaný nie je, implementovateľný nie je. Neobsahuje napríklad prioritizáciu jednotlivých opatrení, neobsahuje časový rámec na implementáciu jednotlivých opatrení, neobsahuje rozpočet jednotlivých krokov, neobsahuje nejaké, nejaký sled tých časových plánov akčných, ktoré sa majú vypracovať na obdobie desiatich rokov v piatich cykloch. To znamená, že on nemôže byť týmto spôsobom nejako, nejako v politickom spektre odsúhlasovaný. Dokument teda v tejto súčasnej podobe na základe uznesenia výboru pre vzdelávanie bude predložený do výboru pre vzdelávanie. Tam prejde diskusiou v rámci celého politického spektra. Podľa môjho názoru týmto, týmto spôsobom bude do istej miery validovaný a zároveň by som chcela, aby ten dokument ďalej prešiel ešte diskusiou aj medzi kľúčovými komunitami, ktorých sa ten dokument týka. Na základe týchto procesov potom bude potrebné dopracovať dokument z tých terajších niekoľko stoviek strán do takého akčnejšieho, implementovateľnejšieho programu a chcela by som teda, aby sa zostavila ešte expertná skupina alebo pracovná skupina, kde by podľa možnosti mali byť zastúpení aj niektorí z pôvodných autorov, ktorí tento dokument do tohto implementovateľného stavu dopracujú. Čiže v odpovedi na otázku môžem povedať, že Učiace sa Slovensko, tak ako je teraz odovzdané, nie je prakticky realizovateľné, ale dúfam, že po vzájomnom dialógu naprieč celým politickým spektrom nájdeme podporu na implementáciu národného programu. Ďakujem za vašu pozornosť. Vážený pán predseda, ďakujem, skončila som.
Mikolaj, Ján, poslanec NR SR (2010-11-04):
Ďakujem pekne za slovo. Samozrejme, pán podpredseda vlády, že ja pána doc. Pavláska poznám, a preto sa aj čudujem, že je v tejto funkcii a nie v takej funkcii, ktorá mu profesijne zodpovedá. Sú funkcie politické a funkcie odborné a manažérske. Tým predsedom dopravnej komisie v rámci VÚC bol za politickú činnosť, pretože cez voľby sa dostal za pána poslanca, potom ako poslanec, čiže ako nominant KDH, pracoval chvíľu v dopravnej komisii. Ale, ak si zoberiete jeho publikačnú činnosť, ktorú tu mám celú, tak to je všetko elektrotechnika, mechatronika, virtuálna informatika, ani raz, ani jedna činnosť jeho sa netýka cestného staviteľstva, diaľničného staviteľstva a všetko, čo s tým súvisí. To je po prvé. Po druhé, ak zamietneme tú požiadavku, že vzdelanie, vysokoškolské vzdelanie v rámci študijných programov nie je podmienkou na odbornosť, tak čo s tými absolventmi, ktorých dnes máme. Nám končí na dopravnom staviteľstve ročne viac ako sto absolventov. Čiže za tie roky, nech ich je 2 000, ale šéfuje im elektrotechnik. Tak ako, keď sa pýtajú na prednáškach ako im zdôvodníme, že tu alebo kde sa oni zamestnajú potom, tí naši absolventi. Takýto riaditeľ je šéfom aj Národného komitentu IPC, čo je Svetová cestná asociácia, tvrdo profesijná štandardná organizácia, kde sa musí odborne vystupovať. Nemá ani páru, ani páru na základe svojej publikačnej činnosti o tom, čo sa v cestnom staviteľstve doma a vo svete deje. Čiže je to politická, je to politická nominácia.
Sulík Richard, predseda NR SR (2010-12-03):
Ďakujem veľmi pekne. Pán Jahnátek, pozdravujem vás. K vašim posledným vetám, že teda ministri za SaS plnia predstavy ministra financií, by som vám chcel rád povedať takú vec, že myslím si, že tým, že sme noví v parlamente aj v politike, a nielen teda ja osobne, ale všetci, jak tu sme, tak možnože ešte máme trošku z takých ideálov a robíme veci, o ktorých sme presvedčení, že sú správne. Bez ohľadu na to, že z takého stranícko-politického pohľadu, či to je nejaké plus alebo nejaký mínus. Napríklad: Napísali sme si do programu ešte v čase, keď sme netušili, že budeme vo vláde, tento rok na jar sme si napísali do programu, že tí zahraniční obchodní radcovia OBO by mali prejsť pod ministerstvo zahraničných vecí. No a, samozrejme, nám to padlo trochu ťažko ich, keď sme nakoniec sa do tej vlády dostali a Juraj Miškov sa stal ministrom hospodárstva, tak padlo nám trochu ťažko ich presunúť, ale spravili sme to. A to isté robíme aj v iných oblastiach a možnože iné strany by to nerobili, ale ja som na to celkom hrdý, že dokážeme sa pozrieť trošku cez taký ten bežný stranícky obzor a jednoducho konať v súlade s nejakými väčšími princípmi. Možnože nám trochu krivdíte, keď poviete, že tu len plníme objednávky Ivana Mikloša. On veľmi dobre vie, že my sa dokážeme dosť často dostať do kríža. Takže len toľkoto. Ďakujem pekne.
Laššáková, Jana, podpredsedníčka NR SR (2016-02-11):
Pán poslanec Vašečka, nech sa páči.
Zmajkovičová, Renáta, podpredsedníčka NR SR (2013-02-07):
Pán poslanec Jasaň.
Laššáková, Jana, doterajšia podpredsedníčka NR SR (2016-03-23):
Pán poslanec František Šebej.
Figeľ, Ján, podpredseda NR SR (2014-09-11):
Pani Mezenská chcete reagovať na tú faktickú? Nie. Ďakujem pekne, tým sme, tým sme vyčerpali rozpravu, vyhlasujem ju za skončenú. Pán minister? (Reakcia ministra.) Nech sa páči.
Kotleba, Marian, poslanec NR SR (2020-12-17):
Ďakujem pekne. Takže, pán poslanec Blaha, spomínali ste ten sociálny štát. No každý model sociálneho štátu rieši základnú otázku, že čo na jednej strane chcem pre ľudí vybojovať a aké, aké výhody, benefity im dať a na druhej strane čo si ako štát môžem dovoliť. Ale veď vidíme, aký bol schválený štátny rozpočet. Deficitný, ktorý miliardy eur, miliardy eur dáva k dispozícii vláde na to, aby ich mohla nejako použiť, a jednoducho neexistuje výhovorka, ktorá by povedala, že v rámci deficitu 7 mld. projektovaného na budúci rok sa nenájde pár miliónov eur na sociálne opatrenia. To jednoducho neexistuje. Lenže spomenuli ste aj to, pán poslanec Blaha, že oni nerozumejú tomu, že vládne investície v čase krízy štartujú ekonomiku. No, oni tomu rozumejú, lenže podľa nich sú vládne investície len tie, ktoré idú ako nákupy do testov, ktoré idú do lyžiarskych stredísk pre oligarchov, a oni jednoducho za vládne investície nepovažujú sociálne opatrenia, kde peniaze sa dávajú síce širokému spektru ľudí, ale nie na kšefty vyvoleným firmám. A posledná, posledná myšlienka, ktorá vyplýva z celej tejto diskusie a vidíme aj tie búrlivé a úplne uletené reakcie vládnych poslancov, je tá, že vlastne oni teraz toto prelomenie veta prezidentky vnímajú nie ako boj o sociálne opatrenia, a teda o možnosť rozšíriť tú skupinu detí, ktoré proste budú mať tieto, tieto výhody, ale ako pomstu prezidentke za to, že nie je len poslušná bábika vlády a dokáže a má odvahu kritizovať vládu a Matoviča za nepremyslené kroky. A toto je jasná odpoveď. Čaputová nechce poslúchať, tak ju budú poslanci likvidovať, o nič iné tu dnes nejde. (Reakcie z pléna.)
Hrnčiar, Andrej, podpredseda NR SR (2018-02-06):
O slovo požiadal spravodajca. Nech sa páči, pán poslanec Antal.
D. Čaplovič, poslanec: (2004-03-16):
A ešte nechcem hovoriť o ďalších aktivitách, ktoré sú, samozrejme, vo vzťahu k tej sociálnej sieti v Anglicku, vo Veľkej Británii, ale chcel by som aj tak zvlášť podčiarknuť, že tam je skutočne možnosť sponzorstva, mecénstva. Obrovské finančné čiastky sú odpisované z daňových základov práve tým občanom, ktorí mecénsky podporujú deti a študentov na vysokých školách. A ešte by som podčiarkol jednu vec. Hovorilo sa tu, že spoplatnené je Írsko. Írska vláda prijala to, že bakalárske štúdium, to znamená v rozpätí 3 rokov, v súčasnosti hradí štát. Čiže to je zásadná zmena.
Viskupič, Jozef, poslanec NR SR (2015-01-27):
No, tá debata. Ja som chcel, ja som mal dve poznámky. Prvá je, áno, súhlasím s tým, že či to budeme volať slovkom fluktuácia alebo zmena povolania, som, myslím, že pred týždňom, zachytil taký štatistický údaj, že stabilita toho povolania vraj na našom pracovnom trhu je okolo štyri a pol roka pri zmene, a preto súhlasím s tým, ja by som ale bol pri tej kritike tých normatívov opatrný, pretože, neviem, aká bude reakcia ministra, pretože predpokladám, že pracovný trh má nejaké rezervy, a chcem veriť v dobrej viere, že zmena tých normatívov a nastavenie parametricky súvisí s tým, že čo ten trh práce si žiada, a preto asi má ministerstvo za to, že ho musí podporiť viacej. Neviem. A teda naozaj som zvedavý na odpoveď ministra. Druhá vec však mne napadá s tým, že predsa len my sme mali ambíciu budovať znalostnú ekonomiku, byť špičkou v niektorých oblastiach, a zrovna tie, ktoré si vytiahol, môžu byť základom alebo základným kameňom, obvodovým múrom tej znalostnej ekonomiky, pretože digitálna agenda, internetizácia a podobne, sú oblasti s najvyšším medziročným percentuálnym rastom, 12%, myslím, že je to v rámci Únie. Máme eurokomisára, je to ten sektor, ktorý – u nás síce poddimenzovaný – by mohol zase byť tým, kde by sme mali tie normatívy zvyšovať, pretože tam sa naozaj vie uplatniť veľké množstvo ľudí, na rozdiel od toho, že päť rokov niekto... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2019-02-07):
Pán poslanec Poliačik.
Kyselica, Lukáš, poslanec NR SR (2022-11-10):
Dobre, takže môžeme hlasovať teraz aj o druhom pozmeňujúcom návrhu poslanca Suska, čo sa týka kauzálnej príslušnosti ohľadom tej poručenskej.
B. Bugár, podpredseda NR SR: (2002-06-26):
Takže pán poslanec Maxon, nech sa páči. M. Maxon, poslanec: Ďakujem pekne za slovo. Myslím si, že pojem súťaž a súťaživosť je dobrý, ale nemal by sa uplatňovať v legislatívnom procese. Ja považujem teda za trošku chybu, že sa nedokázali tie dva návrhy skoncentrovať potom do jedného, ale nakoniec jeden z predkladateľov vysvetlil dôvody, ktoré k tomu vedú. Treba asi rešpektovať aj to, že jeden z predkladateľov, pán poslanec Prokopovič vo svojom vystúpení mal ambíciu preukázať, že návrh je odkonzultovaný s gestorom uplatňovania tohto zákona a že jeho realizovateľnosť v aplikačnej praxi je preukázaná. Samozrejme, až samotný život ukáže, či to je naozaj tak, ale nemali by sme spochybňovať stanovisko Úradu pre verejné obstarávanie. Trošku sa možno treba ešte zamyslieť nad tým, čo povedal pán poslanec Bohunický, že sa teda tiež intenzívne venoval prieskumu. V aplikačnej praxi to v tomto, čo sa týka tohto zákona, no keď by to bolo do bodky a do dôsledkov, tak pán poslanec Bohunický, asi by sme mali korektne priznať, že by sme mali mať ambíciu tento zákon zrušiť a koncipovať celkom nový. Lebo aplikačná prax v mnohých ustanoveniach tohto zákona je nerealizovateľná a katastrofálna. Na druhej strane treba pozitívne hodnotiť to, že aspoň tým, ktorí s tým majú najväčšie problémy, majú záujem predkladatelia pomôcť, a v tomto prípade sú to predovšetkým obce. (Zaznel zvuk časomiery.)
S. Janiš, poslanec: (2004-06-17):
Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku. Zo znenia návrhu zákona je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a s právom Európskej únie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali výbory: ústavnoprávny výbor, výbor pre hospodárstvo, privatizáciu a podnikanie aj ako gestorský a Výbor Národnej rady pre pôdohospodárstvo. Ďalej odporúčam, aby výbory predmetný návrh zákona prerokovali v druhom čítaní vo výboroch do 27. augusta tohto roka a v gestorskom do 3. septembra tohto roka. Pán predsedajúci, prosím, otvorte rozpravu.
Duchoň, Daniel, poslanec NR SR (2014-09-24):
Vážený pán predseda, dajte, prosím, hlasovať o návrhu uznesenia tak, ako som ho predniesol v úvodnom slove, ako je uvedený v predmetnej tlači.
Blanár, Juraj, podpredseda NR SR (2023-05-25):
Teraz v rozprave vystúpi pán poslanec Marián Viskupič ako posledný prihlásený ústne do rozpravy, nech sa páči.
P. Paška, predseda NR SR: (2007-06-28):
(Hlasovanie.) 142 prítomných, 84 za, 1 bol proti, 51 sa zdržalo, 6 nehlasovali. Návrh pani poslankyne Belásovej sme prijali.
Hrušovský, Pavol, podpredseda NR SR (2011-03-23):
Hlasujeme, páni poslanci o návrhu, ktorý predložil pán poslanec Jarjabek. Návrh sa týka zmeny lehoty účinnosti. (Hlasovanie.) 147 prítomných, 143 za návrh, 4 sa zdržali. Návrh sme schválili.
Petro, František, poslanec NR SR (2013-11-27):
Pán predseda, dajte hlasovať o zákone ako o celku s odporúčaním gestorského výboru schváliť.
P. Hrušovský, predseda NR SR: (2005-10-25):
(Hlasovanie.) 128 prítomných, 118 za návrh, 9 sa zdržalo, 1 nehlasoval. Návrh zákona sme schválili do druhého čítania. Prosím ďalší návrh.
Hraško, Igor, poslanec NR SR (2013-05-31):
Ďakujem pekne, pani predsedajúca. Martin, v jednom máš pravdu, to ti potvrdila aj kolegyňa Erika, že skutočne treba šetriť a navzájom spájať práveže menšie obce do väčších celkov, do municipalít. Ale na druhej strane tu máme problém, že jedna mestská časť dopláca na veľké mesto a rozhoduje tam práve časť, ktorá má väčšinové zastúpenie v tom zastupiteľstve, a tým pádom ignoruje absolútne potreby tej danej mestskej časti. A tá mestská časť má pocit, že keď je takto utláčaná, má právo sa odčleniť, aby si dokázala sama efektívnejšie a plnohodnotnejšie spravovať financie, ktoré má vyzbierané od svojich občanov cez rôzne svoje vnútorné dane. Takže prečo im na toto brať právo? A na druhej strane povedzme si takto, že, áno, treba nám urobiť veľkú reformu verejnej správy, ale zatiaľ sa tu robia len čiastkové kroky. Toto nie je reforma, ktorá sa robí aj v rámci programu ESO. Toto je len taká kozmetická úprava a skôr by som to nazval e-Governmentom, ale čo je tiež, samozrejme, veľmi dobrá vec, pretože je to tu nevyhnutne potrebné. Avšak ešte doteraz nebol spravený audit kompetencií verejnej správy a na základe nej by sa malo práve naplánovať to, akým spôsobom sa bude Slovensko uberať v rámci svojho územnosprávneho členenia práve kvôli tomu, aby sme spájali malé obce do väčších municipalít, efektívnejšie celky, regióny, ktoré dneska máme rozbité, pretože región ako taký máme rozbitý a nemáme ho definovaný ako región, a tým pádom financie, ktoré majú prúdiť do regiónu, prúdia zvláštnym spôsobom cez okresy, VÚC-ky a nikto to nevie zadefinovať poriadne. Sme len štatistickými jednotkami, ktoré ani nemajú zadefinované poriadne v Európskej únii, ale akceptujú ich, pretože sú to naše štatistické jednotky. Takže kým sa táto veľká reforma spraví alebo kým sa vôbec naštartuje proces na takúto reformu, tak sú dobré aj čiastočné kroky. A ak samospráva dokáže za sedem rokov, pokiaľ by sa takáto reforma neudiala, ušetriť a efektívne fungovať vo svojej vlastnej správe, tak prečo im tú možnosť nedať.
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 126 poslancov, za 125, proti nikto, 1 sa zdržal, hlasovali všetci prítomní. Tento návrh sme schválili. Teraz prosím poverenú členku výboru pre sociálne veci pani poslankyňu Katarínu Hatrákovú, aby uviedla hlasovanie o bode 48 schváleného programu, ktorým je prvé čítanie o návrhu poslancov Krištúfkovej, Žitňanskej, Drábikovej, Hlinku a Marcinkovej na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku (tlač 660). (Hlasovanie o poslancov Národnej rady Slovenskej republiky Petry Krištúfkovej, Jany Žitňanskej, Lucie Drábikovej, Jozefa Hlinku a Vladimíry Marcinkovej na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku v znení neskorších predpisov , tlač 660.)
Fecko, Martin, poslanec NR SR (2012-09-25):
Ďakujem pekne. Pán kolega Novotný, takže, áno, aj ja mám takéto skúsenosti, ako vy ste mali, ten list zo Sačurova, boli ste tam pozrieť. To isté mám napríklad aj v Kyjove, to je tiež neskutočné. Tento problém trošku ja sa snažím monitorovať. Takže, áno, je to veľký problém. A tak ako obyvatelia Sačurova hovoria, že aby si tí Rómovia uvedomili, ako sa ťažko dopestúva zelenina, ovocie a všetko možné, tak jedna lastovička vyletela a konkrétne v obci Rudľov. Jeden pán, nebudem ho tu menovať, cez nadáciu sa snaží primäť rómskych spoluobčanov, aby si sami dopestovali aj zeleninu, aj ovocie, aj stromčeky, aj kompost, aj kadečo, vlastne biofarmu ako keby založil. Má tam 30 Rómov a títo Rómovia sú v plejáde dedo, syn, vnuk. To znamená, takáto hierarchia tam funguje a predstavte si, čo je na tom krásne. Funguje mu to asi už štyri roky, keď si dobre pamätám, bol som sa tam pozrieť. Krásne je na tom to, že keď išli Rómovia zo Zámutova a chceli ísť kradnúť na tých jeho 5 hektároch, kde títo Rómovia mali dopestovanú zeleninu, títo Rómovia sa začali s nimi biť, že my si to nedáme, to je naša robota, my sme tu za rok pracovali, tak nikto nám to nebude kradnúť. To znamená, dá sa to, dá sa to, len musíme trochu razantnejšie a pevnejšie zobrať opraty do rúk, pretože štát si nemôže dovoliť proste, aby zväčšoval sociálne napätie. Není to možné. Takže dúfam, že sme tu rozumní, sčítaní ľudia, ktorí už tu boli niektorí podstatne viacej, ako ja som tu, takže vezmite rozum do hrsti a spoločnými silami to riešiť. Ďakujem pekne.
Laššáková, Jana, podpredsedníčka NR SR (2014-03-20):
Ďakujem pekne, pán predseda. Prosím vás, zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor, ústavnoprávny výbor, Anne Vittekovej. Nech sa páči, pani spravodajkyňa.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 137 prítomných, 107 za, 2 proti, 27 sa zdržalo, 1 nehlasoval. Konštatujem, že sme tento návrh schválili. Keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní a navrhujem, aby sme tento návrh zákona, tlač 360, prerokovali budúci týždeň v utorok 25. júna o deviatej hodine. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Zároveň sme si dnes o jedenástej odsúhlasili, že budeme pokračovať po tomto hlasovaní v rokovaní o kompetenčnom zákone. V mene troch poslaneckých klubov podávam procedurálny návrh, aby sme toto rokovanie o tomto kompetenčnom zákone presunuli na budúci týždeň utorok 25. júna po deviatej hodine po prerokovaní zákona, ktorý máme uvedený ako tlač 360. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Ďalej nasleduje hlasovanie v prvom čítaní o vládnom návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka, tlač 310, bod 41 schváleného programu. Spravodajcom je člen výboru pre pôdohospodárstvo a životné prostredie poslanec Igor Šimko. Prosím ho, aby hlasovanie uviedol. (Hlasovanie v prvom čítaní o vládnom návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov , tlač 310.)
Ďuriš Nicholsonová, Lucia, podpredsedníčka NR SR (2018-12-03):
Ďakujem pekne, pán predkladateľ. Teraz dávam slovo spoločnému spravodajcovi z výboru pre pôdohospodárstvo a životné prostredie, poslancovi Matejičkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Glváč, Martin, podpredseda NR SR (2016-11-24):
S reakciou pán poslanec Ivan, nech sa páči.
Bugár, Béla, podpredseda NR SR (2018-05-29):
Pán poslanec Mizík.
Baška, Jaroslav, poslanec NR SR (2023-10-25):
Sľubujem. (Potlesk.)
Bugár, Béla, podpredseda NR SR (2018-06-18):
Vyhlasujem rozpravu o tomto bode programu za skončenú. Pán minister, chcete zaujať stanovisko k rozprave? Nech sa páči, máte slovo.
Kamenický, Ladislav, poslanec NR SR (2014-10-30):
Pán predseda, keďže sme odhlasovali body zo spoločnej správy a hlasovali sme aj o pozmeňujúcich návrhoch poslancov, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Poliačik, Martin, poslanec NR SR (2014-11-09):
Ďakujem. Alojz, moja fantázia ide na plné obrátky. Ja som teda v Latinskej Amerike žil nejaký čas, takže to mám aj s konkrétnymi obrázkami, len jedno mi nie je jasné. Tá firma, ktorá ako druhá bola s ponukou v súťaži v piešťanskej nemocnici, je Meditecon z Nitry. A ako je možné, že dokážu telepaticky takto komunikovať ľudia z Belize a v Nitre, lebo keby dali sumu 1,6 mil., tak, dajme tomu, nech to tak je, ale to, že dve firmy dajú úplne rovnakú ponuku 1,599 990 mil. na euro a na cent, tak to presahuje hranice mojej fantázie aj o možných schopnostiach šamanov v Belize? A v prípade, že to nie je záležitosťou telepatie a šamanov v Belize, tak ako je možné, že sme dopustili, aby sa kartelová dohoda o tak závažnej veci, ako je takto vysoká zákazka nemocnice na Slovensku, mohla diať, a deje sa zrejme aj na iných miestach, pričom my všetci sa ideme tváriť, že to je v zásade náhoda, že firma jedna z Belize a firma druhá z Nitry ponúknu za tú istú vec jednak premrštenú sumu a jednak presne 1,599 990 mil. eur.
P. Paška, predseda NR SR: (2009-04-23):
Chcete položiť, pán poslanec, doplňujúcu otázku? Nie. Takže, pán premiér, poprosím vás o odpoveď na druhú otázku od pána poslanca Martináka: „Vážený pán premiér, môžeme konštatovať, že verejnosť pozitívne hodnotí prijatie tzv. šrotovného. Ako hodnotí jeho prínosy vláda SR?“